Cuneiform Tablet BIN 4 37 (NBC 1710)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma il₅-we-da-ku-ma ki-ma a-na-kam iš-tí DUMU lu-zi-na lá a-ta-wu-ú ù a-šar i-ta-na-pu-šu e-ba-ru-tí úz-ni ip-ta-té-ú um-ma šu-ut-ma a-dí GÍR ša a-šùr ú-ša-aṣ-bu-tù-šu a-na ga-me-er-tim lá kà-áš-du ù i-sà-ḫu-ru-ma ší-bu e-li-ú-šu-ni-ma i-ša-ri-qú-šu-ni lá a-ša-me-ú-šu a ší-a-tí áp-lá-aḫ-ma a-na ga-me-er-tim uš-ta-zi-sú a-bi a-ta be-lí a-ta a-ma-kam ki-ma ša ú-za-kà lá pá-tí-a-at-ni kà-ra-am pá-ḫe-er-ma um-ma a-ta-ma il₅-we-da-ku a-na ga-me-er-tim i-za-az ki-ma a-li-ki pá-ni-šu KÙ.BABBAR ù TÚG.ḪI-tí qá-tám ša-ak-lu-ul-tám li-dí-i a ší-a-tí lá-qé-pá-am aṭ-ru-dam a-bi a-ta lá-ma a-da-da i-li-kà-ni a-wa-tám za-ku-tám li-qé-a-ší-ma lá-qé-pu-um lá i-bi-a-at li-tal-kam a-sú-ri a-da-da a-na re-eš₁₅ a-wa-tim e ik-šu-da-ma a-na KÙ.BABBAR ṣa-ru-pì-im e i-dí-nu-ni-ma li-bi₄ e im-ra-aṣ <big_gap> iš-tu bu-ru-uš-ḫa-dum ṣú-ḫa-ru wa-ṣa-am qá-bi₄-ú KÙ.BABBAR lu ku-a-am lu i-a-am ša ú-šé-ṣú-ni-ni u-še-ba-lá-kum